**სარჩევი**

**1.** მიზანი

* 1. ტენდერის პროცესში მონაწილე კომპანიები
  2. ტენდერის პროცესის მიმდინარეობა და ვადები
  3. წესები და კითხვები

1. **შემოთავაზება**
2. **კრიტერიუმები**
   1. მომსახურების ფასი
   2. მომსახურების შესრულების ვადა
   3. გადახდის პირობა
3. **ჯარიმები**
4. **სხვა**
   1. კონფიდენციალურობა
5. **დანართი**
   1. **1. მიზანი**

წინამდებარე დოკუმენტის მიზანია, პრეტენდენტს განუმარტოს ზემოთ აღნიშნული კომპანიების მოთხოვნები და პირობები რათა, სრულად წარმოადგინოს სატენდერო წინადადება.

ზემოთ აღნიშნული კომპანიები სთავაზობს მიიღოს მონაწილეობა გამოცხადებულ ტენდერში: სასმელი წყლისა და ერთჯერადი ჭიქების შესყიდვაზე.

შერჩეულ პრეტენდენტ / ებ / თან გაფორმდება ერთ წლიანი ჩარჩო ხელშეკრულება.

**ტენდერი ჩატარდება ორ ლოტად:**

**ლოტი 1 - 19 ლიტრიანი ტევადობის ბალონით.**

**ლოტი 2 – 100 ცალიანი შეკვრით.**

* 1. **შერჩევის პროცესში მონაწილე კომპანიები**

ტენდერში მონაწილეობა შეუძლიათ საქართველოს ბაზარზე წარმოდგენილ კომპანიებს .

* 1. **შერჩევის პროცესისმიმდინარეობა**

შერჩევის პროცესის ჩატარდება შემდეგი სქემით:

* პრეტენდენტებმა სატენდერო წინადადება უნდა წარმოადგინონ არა უგვიანეს 2020 წლის 18 ივნისი
* საჭიროების შემთხვევაში შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე მოხდება პრეტენდენტ/ებ/ის შერჩევა და გაფორმდება ერთ წლიანი ჩარჩო ხელშეკრულება.
* ტენდერი განხორციელდება შემდეგ ვადებში:
* ტენდერის გამოცხადება - **15 ივნისი 2020 წელი**
* სატენდერო წინადადებების მიღება - **18 ივნისი 2020 წელი**
* გამარჯვებული პრეტენდენტ/ებ/ის შერჩევა და შეტყობინების გაგზავნა - **23 ივნისი 2020**
* ხელშეკრულების გაფორმება - **26 ივნისი 2020 წელი**

***ზემოთ აღნიშნული კომპანიები იტოვებენ უფლებას ტენდერის მიმდინარეობის ნებისმიერ ეტაპზე შეაჩეროს ტენდერი, არ გააგრძელოს ტენდერი, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე.***

***ტენდერის შეჩერების/ შეწყვეტის შესახებ პრეტენდენტებს ეცნობებათ მათ მიერ მითითებულ საკონტაქტო მისამართებზე.***

***ტენდერის შეჩერება ან/და შეწყვეტა არ გამოიწვევს რაიმე სახის, მათ შორის ფინანასური პასუხისმგებლობის დაკისრებას ზემოთ აღნიშნული კომპანიებისთვის.***

***კომპანიები იტოვებენ უფლებას კონტრაქტის ხელმოწერამდე გააფართოვონ ან შეცვალონ თავიანთი მოთხოვნები გასაწევ მომსახურებასთან დაკავშირებით, რის შესახებაც წინასწარ წერილობით ეცნობებათ შერჩეულ პრეტენდენტ/ებ/ს.***

***პრეტენდენტის მიერ წარმოდგენილი პროდუქცია სრულად უნდა აკმაყოფილებდეს ტენდერის პირობებით გათვალისინწბულ ყველა მოთხოვნას. წინააღმდეგ შემთხვევაში კომპანიები იტოვებენ უფლებას არ მიიღოს შემოთავაზება.***

***გადაწყვეტილებას გამარჯვებულად გამოვლენის თაობაზე იღებენ კომპანიები პრეტენდენტის მიერ წარმოდგენილი ფასის/ კომპანიის გამოცდილების, რეპუტაციის/ წარმოდგენილი საქონლის ან და მომსახურების ხარისხის/ ნებისმიერი სხვა კრიტერიუმის შეჯამების საფუძველზე რომელსაც კომპანია მიიჩნევს საჭიროდ.***

* 1. **წესები და კითხვები**
     + ტენდერში მონაწილე პრეტენდენტ/ებ/ის მიერ წარმოდგენილი სატენდერო წინადადება ძალაში უნდა იყოს 1 წლის განმავლობაში.
     + პრეტენდენტი პასუხისმგებელია შერჩევის პროცესის დასრულებამდე შეინარჩუნოს მათ მიერ მოწოდებული შემოთავაზების კონფიდენციალურობა.

გთხოვთ სრულად წარმოადგინოთ მოთხოვნილი სატენდერო დოკუმენტაცია

გთხოვთ შემოთავაზებაში სრულად შეავსოთ ყველა დანართი და გადმოგვიგზავნოთ როგორც PDF ასევე Excel-ის ფორმატშიც.

1. **შემოთავაზება**

შერჩევა ტარდება დანართი 1 -ით განსაზღვრული მოთხოვნების და სპეციფიკაციების შესაბამისად.

1. **კრიტერიუმები და საკვალიფიკაციო მოთხოვნები**

**პრეტენდენტ/ებ/ი შეფასდებიან შემდეგი კრიტერიუმების მიხედვით:**

* მომსახურების ფასი;
* გაწეული მომსახურების საფასურის გადახდის პირობა;
* შეკვეთილი პროდუქციის მოწოდების ვადა
* კომპანიის გამოცდილება;

ტენდერში გამარჯვებული კომპანია ვალდებულია წარმოადგინოს შემდეგი დოკუმენტაცია:

1. ამონაწერი სამეწარმეო და არასამეწარმეო (არაკომერციული) იურიდიული პირების რეესტრიდან;
2. ცნობა საგადასახადო ორგანოებიდან ბიუჯეტის წინაშე დავალიანების არ არსებობის შესახებ;

დოკუმენტაციის მომზადების თარიღი წინ არ უნდა უსწრებდეს, დოკუმენტების წარდგენის თარიღს 5 კალენდარულ დღეზე მეტი ვადით;

სს „სადაზღვევო კომპანია ალდაგი“ უფლებამოსილია საკვალიფიკაციო დოკუმენტაციაში არსებულ ინფორმაციაზე დაყრდნობით მოახდინონ შერჩეული პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. საგადასახადო ორგანოების მიერ პრეტენდენტის ქონებზე დადებულია საგადასახადო გირავნობა/იპოთეკა;
3. რეგისტრირებულია ყადაღა პრეტენდენტის ქონებაზე;
4. დაწყებულია პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება.

მიმწოდებელი ვალდებულია ხელშეკრულების მოქმედების პერიოდში, დაამონტაჟოს და დროებით სარგებლობაში უსასყიდლოდ გადასცეს შემსყიდველს წყლის ჩამოსასხმელი საშუალოდ **74 აპარატი** ( დისპენსერი ) თავისი ჭიქების დამჭერით, რომელსაც უნდა გააჩნდეს არანაკლებ მიწოდების ორი ფუნქცია: ცივი და ცხელი. აპარატი თავსებადი უნდა იყოს შემოთავაზებული წყლის ბალონებთან.

მიმწოდებელი ვალდებულია უზრუნველყოს მის მიერ დამონტაჟებული აპარატების (დიპენსერების) გამართული მუშაობა. გაუმართაობის შემთხვევაში ვალდებულია შეცვალოს გაუმართავი აპარატი ( დისპენსერი ) მოთხოვნიდან არაუგვიანეს 1 ( ერთ ) სამუშაო დღეში.

სასმელი წყლის მიწოდება უნდა განხორციელდეს 19 ლიტრის მქონე მოცულობის ბალონით/ჭურჭლით, მყიდველის მოთხოვნის შესაბამისად, მოთხოვნიდან არაუგვიანეს 1 (ერთი) სამუშაო დღის განმავლობაში.

ანგარიშსწორება იწარმოება ლარში (ეროვნულ ვალუტაში), პროდუქციის მიწოდებისა და მიღება-ჩაბარების გაფორმებიდან, 1(ერთი) თვიანი კონსიგნაციის გათვალისწინებით.

1. **პასუხისმგებლობა**

ტენდერში გამარჯვებულ პრეტენდენტ/ებ/თან დაიდება ერთ წლიანი ხელშეკრულება, რომლის ერთ-ერთი მუხლი ჩამოყალიბდება შემდეგი რედაქციით:

„მომწოდებელს ხელშეკრულების მოქმედების განმავლობაში არ აქვს უფლება შეცვალოს ხელშეკრულებაში ფიქსირებული მომსახურების ტარიფები.“

1. **სხვა**
   1. კონფიდენციალობა

შერჩევის პროცესის მსვლელობის დროს პრეტენდენტ/ებ/ს უფლება აქვთ მოითხოვონ მათთვის საჭირო ინფორმაცია. პრეტენდენტი პასუხისმგებელია სს „სადაზღვევო კომპანია ალდაგის“ მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე მისი დასრულების შემდეგ მიუხედავად ტენდერის შედეგებისა.

1. **დანართი**

დანართში წარმოდგენილია სატენდერო პაკეტის შემდეგი სახის დოკუმენტაცია:

* **დანართი 1**
* **ინფორმაცია პრეტენდენტის შესახებ**